অ্যানড্রয়েড (অপারেটিং সিস্টেম)
২০১০ সালে গুগল তাদের গুগল নেক্সাস সিরিজের স্মার্টফোন ছাড়ে, যা অ্যানড্রয়েড চালিত স্মার্টফোন এবং ট্যাবলেট সিরিজের নাম এবং প্রস্তুত করা হয় অংশীদারিত্বের মাধ্যমে। এইচটি গুগলের সাথে মিলে প্রথম নেক্সাস স্মার্টফোন তৈরি করে যা ছিল নেক্সাস ওয়ান। গুগল তারপর থেকেই এই সিরিজের ডিভাইস ডেভেলপ করে এসেছে, যেমন—নেক্সাস ৫ তৈরী করে এলজি, নেক্সাস ৭ (ট্যাবলেট) তৈরী করে আসুস। গুগল তাদের নেক্সাস ধারার যন্ত্রটি ছাড়ে মূলত অ্যানড্রয়েডের একেবারে মূল ধারার পণ্য হিসেবে। কারণ এটি একেবারে নতুন, হালনাগাদকৃত ও উন্নীত অপারেটিং সিস্টেম, সফটওয়্যার ও হার্ডওয়্যারের বৈশিষ্ট্য সংযুক্ত করে ছাড়া হয়।
অ্যানড্রয়েড ললিপপ
অ্যানড্রয়েড ৫.০ এর কোডনেম অ্যানড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যানড্রয়েড টিভি, অ্যানড্রয়েড ঘড়িতে ব্যবহার করার সুবিধা সম্বলিত।